
Grozījumi Ministru kabineta 2024. gada 26. marta noteikumos Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā"
	Nr.p.k.
	Saskaņošanai nosūtītā projekta redakcija
	Iebildums / Priekšlikums
	Apstrādes informācija
	Galīgā redakcija

	1.0 Likumi.lv (03.04.2024.)

	Iesniegšana VK (bez saskaņošanas): 22.01.2026. 10:29

	1.
	Noteikumu konsolidētā versija
 Pirmās nepieciešamības preču saraksts
	Iebildums (Sieviešu sadarbības tīkls - 26.01.2026. - pēc termiņa)
Lūdzam 1. pielikumā norādīt, ka higiēniskajām paketēm jābūt ar vismaz vidēju uzsūktspēju. Šāds formulējums saskan ar ginekoloģijas ekspertu viedokļiem, kā arī izmantots   Ministru kabineta noteikumos Nr.610, Rīgā 2002.gada 27.decembrī (prot. Nr.60 67.§) "Higiēnas prasības izglītības iestādēm, kas īsteno vispārējās pamatizglītības, vispārējās vidējās izglītības, profesionālās pamatizglītības, arodizglītības vai profesionālās vidējās izglītības programmas" 29. punktu.
 
Piedāvātā redakcija
8. Higiēniskās paketes ar ne mazāk kā vidēju uzsūktspēju.
 
	Nav ņemts vērā
Pirmās nepieciešamības preces tiek iepirktas centralizēti, tehniskās specifikācijas tiek  izstrādātas iepirkumu procesa ietvaros  orientējoties uz vidējā patēriņa pieprasījumu.
	Noteikumu konsolidētā versija
 Pirmās nepieciešamības preču saraksts

	2.
	Noteikumu konsolidētā versija
 Pirmās nepieciešamības preču saraksts
	Priekšlikums (Sieviešu sadarbības tīkls - 26.01.2026. - pēc termiņa)
II. Preču sarakstā iedzīvotājiem no divu gadu vecuma norādīts, ka menstruālās higiēnas preču pieejamība tiek nodrošināta meitenēm un sievietēm vecuma kategorijā no 12-55 gadiem. Vēršam uzmanību, ka vecumā no 9 līdz 11 gadiem arī ir meitenes, kurām nepieciešamas menstruālās higiēnas preces. Pēc ekspertu viedokļiem, vēlams būtu nodrošināt šai vecuma grupai menstruālās higiēnas preces 10% apjomā no populācijas.
Tāpar vēršam uzmanību, ka citos normatīvajos dokumentos, piemēram, attiecībā uz menstruālās higiēnas preču izsniegšanu meitenēm un sievietēm, būtu jāievēro, ka tām jābūt pieejamām pēc vajadzības, nevis tikai no 12 gadu vecuma.
Piedāvātā redakcija
-
	Nav ņemts vērā
Vispārējais pieņēmums, balstoties uz Pasaules veselības organizācijas pētījumiem par vecumu, no kura ir nepieciešamas higiēniskās paketes (menstruācijas) pasaulē, ir ~10-14 gadu vecumā. Tāpat arī tiek pieņemts, ka higiēniskās paketes ir nepieciešamas sievietēm reproduktīvajā vecumā līdz 45-55 gadiem. Ņemot vērā, ka pieņēmumi par vecuma periodu, kad ir nepieciešamas higiēniskās paketes  variē 2-5 gadu robežās, noteikumu projektā iekļautais higiēnisko pakešu daudzums statistiski ir atbilstošs attiecībā uz iedzīvotāju skaitu (6%), kuram tiek veidots pirmās nepieciešamības preču krājums.
	Noteikumu konsolidētā versija
 Pirmās nepieciešamības preču saraksts

	Izsludināšana: 08.01.2026. 16:59

	3.
	Noteikumu (grozījumu) projekts
 Grozījumi Ministru kabineta 2024. gada 26. marta noteikumos Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā"
	Priekšlikums (LPS - 09.01.2026.)
Latvijas Pašvaldību savienība  atbalsta Noteikumu projektu, izsakot sekojošu priekšlikumu
Piedāvātā redakcija
Lūdzam  1. pielikumā pievienot piezīmi: “Pašvaldībām atļauts aizvietot preces ar ekvivalentām, ievērojot drošības kritērijus.”
	Nav ņemts vērā
Noteikumu projekts nosaka valsts deleģētā uzdevuma ietvaros nodrošināmo preču sarakstu.
	Noteikumu (grozījumu) projekts
-

	4.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Priekšlikums (VK - 15.01.2026.)
Vēršam uzmanību, ka noteikumu projekts ietekmē sabiedrību ar ierobežotu atbildību “Publisko aktīvu pārvaldītājs Possessor” (turpmāk – Possessor), līdz ar to Possessor ir norādāms anotācijas 2. sadaļā.

Izziņā norādīts, ka Possessor pienākumi ar noteikumu projektu nemainās. Vienlaikus jānorāda, ka ar veiktajām izmaiņām Possessor turpmāk nebūs jāgatavo pieprasījums Pilsonības un migrācijas lietu pārvaldei, kā rezultātā tiek samazināts administratīvais slogs.

Ņemot vērā minēto, lūdzam izvērtēt Possessor informācijas sniegšanas pienākuma samazinājumu un atbilstoši aizpildīt anotācijas apakšsadaļu par administratīvo izmaksu novērtējumu juridiskām personām.
Piedāvātā redakcija
-
	Ņemts vērā
-
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	5.
	Anotācija (ex-ante)
6.2. Sabiedrības līdzdalības organizēšanas veidi
	Priekšlikums (VK - 15.01.2026.)
Ņemot vērā, ka tika organizēta publiskā apspriešana, lūdzam korekti aizpildīt šo sadaļu - lūdzam norādīt saiti uz likumprojekta publisko apspriešanu TAP publiskajā portālā un lūdzam aizpildīt 6.3.apakšpunktu, norādot, kādi bija publiskās apspriešanas rezultāti. Ja publiskā apspriešanā netika saņemti iebildumi vai priekšlikumi, lūdzam to norādīt.
 
Piedāvātā redakcija
-
	Ņemts vērā
-
	Anotācija (ex-ante)
6.2. Sabiedrības līdzdalības organizēšanas veidi

	Izsludināšana: 13.11.2025. 17:43

	6.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu
	Iebildums (VK - 24.11.2025.)
Ar noteikumu projekta 1. punktu tiek svītrots Ministru kabineta 2024. gada 26. marta noteikumu Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā" 3.1. apakšpunkts, ar kuru tika noteikts Sabiedrībai ar ierobežotu atbildību "Publisko aktīvu pārvaldītājs Possessor" pienākums pieprasīt informāciju Pilsonības un migrācijas lietu pārvaldei.
Ņemot vērā to, ka ar noteikumu projektu tiek veiktas izmaiņas informācijas sniegšanas pienākumiem, lūdzu veikt tiesību aktā iekļauto informācijas sniegšanas pienākumu vērtējumu un atbilstoši vērtējumam veikt administratīvo izmaksu monetāru novērtējumu.

Tiesību akta projektiem ir jāvērtē ietekme uz administratīvo slogu un apstiprinoša rezultāta gadījumā jāveic administratīvo izmaksu monetārs novērtējums, saskaņā ar Ministru kabineta 2021. gada 7. septembra noteikumu Nr. 617 “Tiesību akta projekta sākotnējās ietekmes izvērtēšanas kārtība” (turpmāk - noteikumi Nr. 617) 15. punktu. 

Lai veiktu administratīvo izmaksu monetāru novērtējumu ir nepieciešams izprast informācijas sniegšanas metodi un veicamās darbības, proti, kā tieši informācija ir sagatavojama un sniedzama (iesnieguma sagatavošanas laiks, papildus iegūstamās informācijas metodes, iesnieguma nosūtīšana - e-pasts, sistēma, vēstule u.c.), pēc kā ir jānoskaidro noteikumos Nr. 617 iekļautās formulas parametru vērtības. 

Lai vienkāršāk būtu veikt aprēķinu, Valsts kanceleja aicina izmantot Vadlīnijās tiesību akta sākotnējās ietekmes novērtēšanai un novērtējuma ziņojuma sagatavošanai vienotajā TAP portālā (pieejamas Ministru kabineta tīmekļvietnē - https://www.mk.gov.lv/lv/media/16905/download?attachment) 22.-25.lp ietvertos norādījumus administratīvo izmaksu monetārā novērtējuma veikšanai. 

Aprēķinu veikšanai lūdzu izmantot paplašināto standarta izmaksu modeli. Metodiskie materiāli aprēķinu veikšanai pieejami šeit: Metodiskās rokasgrāmatas un apmācības | Ministru kabinets (mk.gov.lv).


 
Piedāvātā redakcija
-
	Ņemts vērā
Papildināta noteikumu projekta anotācijā 1.3. sadaļā, norādot, ka noteikumu projekts neparedz mainīt pienākumu Possessor iegūt datus par iedzīvotāju skaitu pa vecuma grupām un to sadalījumu pa novadu un valstpilsētu administratīvajām teritorijām, bet maina datus iegūšanu no PMLP Fizisko personu reģistra datiem uz CSP Oficiālās statistiskas portālu. Noteikumu projektā ietvertā tiesību norma, ar kuru tiek mainīts datu iegūšanas avots, neveido aprēķināmas administratīvās izmaksas naudas vai laika izteiksmē un līdz ar to noteikumu projekts neietekmē administratīvo slogu.
	Anotācija (ex-ante)
2. Tiesību akta projekta ietekmējamās sabiedrības grupas, ietekme uz tautsaimniecības attīstību un administratīvo slogu

	7.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process
	Priekšlikums (VK - 24.11.2025.)
Lūdzam precizēt šo sadaļu, jo atzīme "Jā" norāda uz to, ka "Jā, sabiedrības līdzdalība uz šo projektu neattiecas." Ņemot vērā, ka tika organizēta publiskā apspriešana, lūdzam norādīt "Nē" (Nē, sabiedrības līdzdalība uz šo projektu attiecas) un atbilstoši aizpildīt sadaļas, kas attiecas uz šo atbildes variantu.  
Piedāvātā redakcija
-
	Ņemts vērā
Precizēta noteikumu projekta anotācijas 6.sadaļa.
	Anotācija (ex-ante)
6. Projekta izstrādē iesaistītās institūcijas un sabiedrības līdzdalības process

	8.
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām
	Priekšlikums (VK - 24.11.2025.)
Lūdzu norādīt iestādes, kuras nodrošina tiesību akta izpildi.
Piedāvātā redakcija
-
	Ņemts vērā
Anotācijā iekļauta informācija -  pirmās nepieciešamības preču iegādi saskaņā ar valsts pārvaldes uzdevuma deleģējumu nodrošina sabiedrība ar ierobežotu atbildību "Possessor".
	Anotācija (ex-ante)
7. Tiesību akta projekta izpildes nodrošināšana un tās ietekme uz institūcijām

	9.
	Noteikumu konsolidētā versija
3.8. nodrošina pirmās nepieciešamības preču iegādi un to krājumu atjaunošanu, ņemot vērā datus par iedzīvotāju skaitu pa vecuma grupām un to sadalījumu pa novadu un valstpilsētu administratīvajām teritorijām atbilstosi šo noteikumu 2. pielikumam, kas pieejami Centrālās statistikas pārvaldes Oficiālās statistikas portālā;
	Priekšlikums (ĀM - 24.11.2025.)
Ārlietu ministrijas Diasporas grupa vērš uzmanību, ka Noteikumi attiecas arī diasporu, kuru faktiskā dzīvesvieta ir ārzemēs un kuri nav snieguši ziņas par savu dzīvesvietu ārvalstīs saskaņā ar Iedzīvotāju reģistra likumu. Aicinām Anotācijā iekļaut atsauci, ka likumprojekts attiecās arī uz diasporu. Atzinīgi vērtējam grozījumus par datu izmantošanu no Centrālās statistikas pārvaldes datiem attiecībā uz pirmās nepieciešamības preču iegādi Latvijas iedzīvotājiem. 
Piedāvātā redakcija
-
	Nav ņemts vērā
Priekšlikums izvērtēts. Vēršam uzmanību uz noteikumu projekta anotācijā norādīto par to, ka noteikumu projekta mērķis ir nodrošināt pēc iespējas atbilstošāku pirmās nepieciešamības preču apjomu proporcionāli faktiskajam iedzīvotāju skaitam Latvijā. Pirmās nepieciešamības preču krājumu apjoma noteikšanai plānots turpmāk izmantot Centrālās statiskas pārvaldes Oficiālās statistikas portāla datus par iedzīvotāju skaitu Latvijā, kas apvieno visu statistikas iestāžu statistiku.
Ņemot vērā, ka Diasporas likumā termins "diaspora" tiek definēts kā "ārpus Latvijas pastāvīgi dzīvojošie Latvijas pilsoņi, latvieši un citi, kam ir saikne ar Latviju, kā arī viņu ģimenes locekļi", sniegtais priekšlikums noteikumu projektā iekļaut atsauci uz diasporu pārsniedz noteikumu projekta tvērumu.
	Noteikumu konsolidētā versija
3.8. nodrošina pirmās nepieciešamības preču iegādi un to krājumu atjaunošanu, ņemot vērā datus par iedzīvotāju skaitu pa vecuma grupām un to sadalījumu pa novadu un valstspilsētu administratīvajām teritorijām (2. pielikums), kas pieejami Centrālās statistikas pārvaldes oficiālās statistikas portālā;

	Izsludināšana: 03.10.2025. 19:10

	10.
	Noteikumu konsolidētā versija
3.10. pieņem lēmumu par pirmās nepieciešamības preču izmantošanu valsts apdraudējuma gadījumā vai civilās aizsardzības reaģēšanas pasākumu īstenošanā;
	Iebildums (TM - 14.10.2025.)
Tieslietu ministrijā ir izskatīts Ekonomikas ministrijas sagatavotais Ministru kabineta noteikumu projekts “Grozījumi Ministru kabineta 2024. gada 26. marta noteikumos Nr.185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā”” (turpmāk – projekts) un par to izsakām šādu iebildumu.
Projekta 3. punktā paredzēto grozījumu Ministru kabineta 2024. gada 26. marta noteikumu Nr.185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā” (turpmāk – noteikumi) 3.10. apakšpunktā nepieciešams izvērtēt un precizēt. Vēršam uzmanību, ka sabiedrībai ar ierobežotu atbildību “Publisko aktīvu pārvaldītājs Possessor” (turpmāk – sabiedrība Possessor) Valsts pārvaldes iekārtas likuma (turpmāk – VPIL) izpratnē ir privātpersona un saskaņā ar VPIL 41. panta trešās daļas 2. punktu privātpersonai nevar deleģēt pārvaldes uzdevumus, kas saistīti ar valsts ārējās un iekšējās drošības funkciju izpildi, izņemot gadījumus, kad tas paredzēts likumā. Tieslietu ministrijas ieskatā noteikumos paredzētais pārvaldes uzdevums ir saistīts ar valsts iekšējās drošības funkciju izpildi, tādējādi šāds uzdevums būtu jānosaka ar likumu. Projektā paredzēts būtiski grozīt sabiedrības Possessor kompetenci un noteikt tai tiesības pēc savas iniciatīvas pieņemt lēmumu par pirmās nepieciešamības preču izmantošanu valsts apdraudējuma gadījumā vai civilās aizsardzības reaģēšanas pasākumu īstenošanā. Tieslietu ministrijas ieskatā šādas lēmuma pieņemšanas tiesības jānosaka valsts vai pašvaldību institūcijām, kas nodrošinās valsts apdraudējuma pārvarēšanu vai civilās aizsardzības reaģēšanas pasākumu īstenošanu, un Ministru kabineta noteikumos privātpersonai varētu paredzēt lēmuma izpildi, bet autonomi veicamu valsts pārvaldes uzdevumu privātpersonai var noteikt tikai ar likumu. Nobeigumā norādām, ka projekta anotācijā par minēto grozījumu nekāda informācija netiek sniegta, kas šādam būtiskam grozījumam nav pieļaujams.
Piedāvātā redakcija
-
	Ņemts vērā
MK noteikumu Nr. 185 3.10.punktā netiek izdarīti grozījumi 
	Noteikumu konsolidētā versija
-

	11.
	Noteikumu (grozījumu) projekts
 Izdarīt Ministru kabineta 2024. gada 26. marta noteikumos Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā" (Latvijas Vēstnesis, 2024, 64. nr.) šādus grozījumus:
	Priekšlikums (AM - 17.10.2025.)
Noteikumi Nr. 185 ir izdoti saskaņā ar Mobilizācijas likuma 9. panta 6.1 punktu, kurā noteikts, ka Ministru kabinets izdod  noteikumus par iedzīvotāju nodrošināšanu ar pirmās nepieciešamības precēm valsts apdraudējuma gadījumā. Ņemot vērā minēto, ierosinām izvērtēt, vai noteikumu 3.10. punktā noteiktais par pirmās nepieciešamības preču izsniegšanu arī civilās aizsardzības reaģēšanas pasākumu īstenošanā atbilst Mobilizācijas likumā noteiktajam deleģējumam, kā arī papildināt noteikumu projekta anotāciju ar informāciju par šo precizējumu.
Piedāvātā redakcija
-
	Ņemts vērā
MK noteikumu Nr. 185 3.10.punktā netiek izdarīti grozījumi 
	Noteikumu (grozījumu) projekts
-

	12.
	Noteikumu (grozījumu) projekts
 Izdarīt Ministru kabineta 2024. gada 26. marta noteikumos Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā" (Latvijas Vēstnesis, 2024, 64. nr.) šādus grozījumus:
	Priekšlikums (AM - 17.10.2025.)
Ministru kabineta 2024. gada 26. marta noteikumu Nr. 185 “Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā” (turpmāk – noteikumi Nr. 185) 3.10. apakšpunktā noteikts, ka sabiedrība ar ierobežotu atbildību “Publisko aktīvu pārvaldītājs Possessor”, kurai deleģēts valsts pārvaldes uzdevums, pieņem lēmumu par pirmās nepieciešamības preču izsniegšanu iedzīvotājiem valsts apdraudējuma gadījumā, pamatojoties uz attiecīgās pašvaldības iesniegtu rakstveida ierosinājumu. Noteikumu projektā paredzēts izteikt noteikumu 3.10. apakšpunktu jaunā redakcijā, paredzot, ka minētā sabiedrība pieņem lēmumu par pirmās nepieciešamības preču izmantošanu (iepriekš izsniegšanu) valsts apdraudējuma gadījumā un civilās aizsardzības reaģēšanas pasākumu īstenošanā, nenosakot vairs, ka tas tiek darīts pamatojoties uz pašvaldības iesniegtu rakstveida ierosinājumu. Ņemot vērā minēto, ierosinām papildināt noteikumu projekta anotāciju ar informāciju par piedāvāto grozījumu noteikumu Nr. 185 3.10. apakšpunktā.
Piedāvātā redakcija
-
	Ņemts vērā
MK noteikumu Nr. 185 3.10.punktā netiek izdarīti grozījumi 
	Noteikumu (grozījumu) projekts
-

	13.
	Noteikumu (grozījumu) projekts
 Izdarīt Ministru kabineta 2024. gada 26. marta noteikumos Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā" (Latvijas Vēstnesis, 2024, 64. nr.) šādus grozījumus:
	Priekšlikums (IEM - 16.10.2025.)
Projektā paredzēts, ka tiek pieņemts lēmums par pirmās nepieciešamības preču izmantošanu valsts apdraudējuma gadījumā vai civilās aizsardzības reaģēšanas pasākumu īstenošanā.
Vēršam uzmanību uz to, ka no Civilās aizsardzības un katastrofas pārvaldīšanas likuma izriet, ka reaģēšanas pasākumi tiek veikti katastrofas pārvaldīšanas ietvarā. Ņemot vērā minēto, rosinām attiecīgi precizēt projektā iekļauto 3.10.apakšpunktu.


 
Piedāvātā redakcija
3.10. pieņem lēmumu par pirmās nepieciešamības preču izmantošanu valsts apdraudējuma gadījumā vai katastrofas pārvaldīšanas reaģēšanas pasākumu īstenošanā
	Ņemts vērā
Priekšlikums izvērtēts. MK noteikumu Nr. 185 3.10.punktā netiek izdarīti grozījumi 
	Noteikumu (grozījumu) projekts
-

	14.
	Noteikumu (grozījumu) projekts
 Izdarīt Ministru kabineta 2024. gada 26. marta noteikumos Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā" (Latvijas Vēstnesis, 2024, 64. nr.) šādus grozījumus:
	Priekšlikums (IEM - 16.10.2025.)
Noteikumu projekta 4.punkts paredz izteikt Ministru kabineta 2024. gada 26. marta noteikumu Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā" (turpmāk - noteikumi Nr.185) 1.pielikumu jaunā redakcijā, aicinām:
1. noteikumu projekta sākotnējās ietekmes (ex-ante) novērtējuma ziņojumā (anotācijā) (turpmāk - anotācija) pamatot noteikumu Nr.185 1.pielikumā veiktās preču un to apjomu izmaiņas;
2. izvērtēt iespēju svītrot noteikumu projekta 1.pielikuma I sadaļas "Preču saraksts vienam iedzīvotājam līdz divu gadu vecumam" tabulas kolonā "Daudzums vienā mēnesī" pie katras attiecīgās preces apjoma vārdus "uz vienu iedzīvotāju", jo uz to jau ir norāde attiecīgās sadaļas nosaukumā vai precizēt minētās kolonnas nosaukumu, to izsakot šādā redakcijā: "Daudzums vienā mēnesī vienam iedzīvotājam" un attiecīgi svītrojot vārdus "uz vienu iedzīvotāju" pie katras preces apjoma;
3. izvērtēt nepieciešamību aizstāt noteikumu projekta 1.pielikuma II sadaļas nosaukumā "Preču saraksts vienam iedzīvotājam no divu gadu vecuma" vārdus "vienam iedzīvotājam" ar vārdiem "iedzīvotājiem", ņemot vērā, ka attiecīgās sadaļas tabulā precei "veļas mazgāšanas līdzeklis" daudzums norādīts "uz 10 iedzīvotājiem", savukārt precei "radio, kas darbojas ar baterijām" daudzums norādīts "7 gab. uz vienu izmitināšanas vietu";
4. izvērtēt iespēju noteikumu projekta 1.pielikuma II sadaļā preci "skuvekļi" paredzēt ne tikai vīriešiem, bet arī sievietēm, piemēram, nosakot to daudzumu vienam mēnesim šādā redakcijā: "4 gab. vienam vīrietim un 1 gab. vienai sievietei (vecuma kategorijā no 16 gadiem)". Vēršam uzmanību, ka noteikumu Nr.185 1.pielikuma II sadaļā "Preču saraksts vienam iedzīvotājam no divu gadu vecuma" (esošājā redakcijā) ir paredzēts, ka vienam iedzīvotājam (neatkarīgi no dzimuma) paredzēti mēnesim 5 gab. skuvekļi (vienreiz lietojamie);
5. izvērtēt nepieciešamību ietvert pirmās nepieciešamības preču sarakstā "gaismas avotus, kas darbojas ar baterijām" un "radio, kas darbojas uz baterijām", kā arī rezerves komplektu ar baterijām minētajām ierīcēm (izvērtēt lietderību veidot attiecīgo preču krājumus), ņemot vērā noteikumu projekta anotācijā minēto, ka "nodrošinājums ar pirmās nepieciešamības precēm primāri plānots iedzīvotājiem pagaidu izmitināšanās vietās - ēkās vai telpās, kuras ir dzīvošanai derīgas, apgaismojamas, apkurināmas un piemērotas ilglaicīgam patvērumam un sadzīves priekšmetu izvietošanai", kā arī aicinājumus iedzīvotājiem veidot "72 h somas", kuru saturs paredz minētās preces un ņemot vērā, ka mobilajos telefonos arī ir pieejama funkcija - "lukturis", kā arī ir pieejamas dažādas mobilās aplikācijas, tostarp radiostaciju aplikācijas. Jāmin arī, ka Valsts civilās aizsardzības plāna 35.pielikuma "Pasākumu plāns par kontrolētu masveida iedzīvotāju evakuāciju un pārvietošanu militāra iebrukuma, katastrofas vai to draudu gadījumā" sadaļā "I. Evakuācijas punkta izveide un darbība" noteikts, ka pašvaldībām veidojot evakuācijas punktu (jeb pagaidu izmitināšanas vietu), jāņem vērā apgaismojuma iespējas (2.7.apakšpunkts), tostarp ārpus telpām, un, ja ir iespējams, jānodrošina iedzīvotājiem piekļuvi internetam un sakaru ierīcēm (9.punkts).
Papildus, ņemot vērā, ka noteikumu projekts paredz 7 gab. gaismas avotu uz vienu "izmitināšanas vietu", lai nodrošinātu noteikumu projekta skaidrību, lūdzam noteikuma projekta anotācijā skaidrot pamatojumu šādam apjomam un kā tiks noteikts kopējais uzglabājamais attiecīgo preču apjoms (nav skaidrs, kāda lieluma "izmitināšanas vieta" ir paredzēta jeb kādam iedzīvotāju skaitam tā paredzēta). Vēršam uzmanību, ka noteikumu Nr.185 2.punkts nosaka, ka šo noteikumu 1.pielikumā ir noteiktas pirmās nepieciešamības preces un to viena mēneša normas vienam iedzīvotājam, attiecīgi aicinām precizēt noteikuma projekta 1.pielikumā minēto preces "radio, kas darbojas ar baterijām" apjomu vienam mēnesim, to attiecinot uz iedzīvotāju skaitu.
6. precizēt tabulās numerāciju.

 
Piedāvātā redakcija
-
	Ņemts vērā
Priekšlikums izvērtēts un ņemts vērā daļēji
	Noteikumu (grozījumu) projekts
-

	15.
	Noteikumu (grozījumu) projekts
 Izdarīt Ministru kabineta 2024. gada 26. marta noteikumos Nr. 185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā" (Latvijas Vēstnesis, 2024, 64. nr.) šādus grozījumus:
	Priekšlikums (IEM - 16.10.2025.)
Noteikumu projekta 1. un 2.punkts paredz izteikt Ministru kabineta 2024.gada 26.marta noteikumu Nr.185 "Noteikumi par iedzīvotāju nodrošināšanu ar pirmās nepieciešamības precēm valsts apdraudējuma gadījumā" (turpmāk - noteikumi Nr.185) 3.1.apakšpunktu un 3.8.apakšpunktu jaunā redakcijā, nosakot, ka sabiedrība ar ierobežotu atbildību "Publisko aktīvu pārvaldītājs Possessor" (turpmāk – sabiedrība Possessor) "pieprasa Centrālai statistikas pārvaldei datus par iedzīvotāju skaitu pa vecuma grupām un to sadalījumu pa novadu un valstspilsētu administratīvajām teritorijām atbilstoši šo noteikumu 2. pielikumam" un "nodrošina pirmās nepieciešamības preču krājumu atjaunošanu, izmantojot šo noteikumu 3.1. punktā minētos aktualizētus Centrālās statistikas pārvaldes datus".

Ņemot vērā, ka nepieciešamie dati par iedzīvotāju skaitu pa vecuma grupām un to sadalījumu pa novadu un valstspilsētu administratīvajām teritorijām (izvēloties attiecīgās vērtības) ir publiski pieejami vienotajā Oficiālās statistikas portālā tīmekļvietnē stat.gov.lv (piemēram skatīt https://data.stat.gov.lv/pxweb/lv/OSP_PUB/START__POP__IR__IRD/IRD041/), kā arī sabiedrībai Possessor deleģēts uzdevums ne tikai atjaunināt pirmās nepieciešamības preču krājumus, bet arī nodrošināt to iegādes, ievērojot noteikumu Nr.185 1.pielikumā noteiktās šo preču viena mēneša normas iedzīvotājiem, aicinām izvērtēt iespēju svītrot no noteikumiem Nr.185 3.1. apakšpunktu un precizēt noteikumu Nr.185 3.8.apakšpunktu, nosakot, ka sabiedrība Possessor nodrošina pirmās nepieciešamības preču krājumu iegādi un to atjaunināšanu, ņemot vērā datus par iedzīvotāju skaitu pa vecuma grupām un to sadalījumu pa novadu un valstspilsētu administratīvajām teritorijām, kas pieejami Oficiālās statistikas portālā.
 
Piedāvātā redakcija
-
	Ņemts vērā
Precizēs noteikumu projekts un anotācija
	Noteikumu (grozījumu) projekts
-



